خليني على بالك من تريد تنام
موتنسى على بالك ماتخليني
وذمة بركبتك شفة بحلم لوجيك
بهداي على شفتك بوسة مشيلي
شبكتك دافية وجيتك حضن بردان
ما يحتاج اكلك يلا ديفيني
دكوم وافرش بطولك وافتح الذرعان
وحل شعرك علي وبطولي غطيني
وخل نطلع الحجي المضموم كلة اليوم
ونسولف العشرة البينك وبيني
خليني اشتعل شبكة اعلى حظنك نار
اريد ارماد اطيحن لا تطفيني
ذواق كهوى ولدلتك اتعنيت
شتظن هم اهز يمك فناجيني
صفن ضي الكمر من شافك تمشيت
مد جفة لحلاتك كلك انطيني
بلغت شجرتك والثمر راد اسلال
وانا يمك سلال مجمع سنيني
يظل بالي اعلى خصرك من تهب الريح
ولو يلوني خصرك من تلاوية
شتلت اشكد غرام بطيني لاكن مات
بس شتلت غرامك عاشت بطيني